Kako je mrkva postala poznata

Hej, ljudi! Ja sam Mrkvica Mrkvić. Velika sam oko 30 centimetara, iako se 20 centimetara mog tijela nalazi pod zemljom. Kosa mi je zelene boje i leti na sve strane. Sama sam, nemam brata ni sestru. Roditelje su mi oteli kada sam bila stara samo dvije godine.

Svaki dan djevojčica po imenu Lottie dolazi do mene i vodi brigu o meni. No, s njom ne mogu razgovarati, ne razumije me. Susjede nemam, točnije neke mrkve su samo metar od mene, ali one su stalno mrzovoljne i ne žele razgovarati.

Svaki dan razgovaram sama sa sobom. Ponekad pjevam pjesme za Lottie. Lottie je prekrasna djevojčica. Jedne večeri pred sumrak Lottie je došla do mojih susjeda i počela ih je čupati za kosu. Došla je i njezina mama i počela vikati: - Lottie, zar ne možeš brže? Požuri! - Došla je i do mene. Ali samo mi je dala vode i kosu svezala rozom vrpcom. Bilo me je strah, možda će i mene odnijeti u nepoznatom smjeru. Odjednom je počela grozna bol u nogama. Trajala je otprilike 5 minuta. Odjednom je izvirio jedan crvić i rekao: -Oprosti, nisam htio, slučajno sam gricnuo tvoju nogu.

 - Oprošteno ti je, nego, može jedno pitanje? -

- Naravno. Reci.-

-Hoće li i mene tamo odnijeti?-

- Ha-ha-ha. Naravno. Pa sve nose, pogledaj oko sebe!-

-To boli?-

-Ne. Valjda ne, nikada nisam bio u takvoj situaciji. Sad moram ići, bok!-

-Hvala!-

Razmišljala sam i zaspala.Ujutro je došla Lottie. Skinula je rozu vrpcu i povukla me snažno za kosu. Počela sam vikati: -Nemoj Lottie! Molim te! Ali ja sam tebi pjesme pisala!- Nije me poslušala. Stavila me u sanduk s onim mrzovoljnim mrkvama. Nitko nije pričao sa mnom. Nakon nekog vremena došla sam u neku veliku prostoriju s puno stvari. Dobila sam bijelu naljepnicu s natpisom:

MRKVA 1/kg 6,99kn

Bila sam ponosna što sam ju baš ja imala. Ljudi su mrkve koje su uzimali udomljavali. Stekla sam prijatelje. Napokon! Ciklicu i Višnjicu. Svaku noć kada bi se ugasila svjetla mi bismo izvodile gluposti. Moram priznati da sam se na odjelu voća zaljubila u Ananasa. Ali ta ljubav je bila nemoguća. Nakon tjedan dana došao je neki čovjek i svojim nježnim rukama me uzeo i odnio na vagu. Nisam se baš udebljala.

Mislila sam da sam u raju. Ali nakon sat vremena stavio me u usta i zagrizao noge. Fotoaparati su samo bljeskali. Kada smo došli kući, stavio me na stol. Sljedeće jutro je stavio novine pokraj mene. Na naslovnici sam bila ja. Nisam mogla vjerovati. Još samo da nisam u njegovim ustima. Velikim slovima je pisalo: „Član popularnog dječačkog benda „One direction“, Louis Tomlinson- veliki obožavatelj mrkvi“

Mrkvi?! Pa zar oni ne znaju pisati? Mrkvica i veliko m, a ne malo! Uh!... Ti novinari. Došao je taj Louis i stavio me u juhu.

Eto tako sam ja postala poznata na jedan dan.

Sunce u bakinom dvorištu

Sunce u dvorištu moje bake uvijek bi sjalo posebno lijepo. Baka bi sjedila u naslonjaču i slušala, kako bi ona rekla, najljepšu glazbu. To je bio pjev ptica. Kada bi mi bilo teško, sjela bih kraj bake i zajedno s njom slušala. To bi me opustilo. Baka bi shvatila da sam tužna te bi me počela razveseljavati pričama iz svojih školskih dana. Sve to zvučalo je bi tako lijepo. Život bi izgledao tako lagan uz nju. To je pričala tako strastveno, s toliko puno ljubavi. Taj njezin glas .. Odjednom bi zadrhtao. U njenom glasu začula se tuga, čežnja za svim tim danima. Što je ona više pričala, sunce je još jače sjalo, ptice sve glasnije pjevale. Sjedile smo tako po 2 do 3 sata! Ponekad sam u sebi pomislila, hoću li ja jednom tako? Hoću li ja imati unuku s kojom ću sjediti u dvorištu i koju ću razveseliti svojim pričama, kao što moja baka razveseljava mene? Hoće li i meni ptice cvrkutati što ću ja više pričati? Nadam se da hoće. Stvarno bih to voljela. Jednog dana došla sam baki. Sve je bilo tako tmurno. Ptice nisu pjevale, sunce nije sjalo. Baka je u naslonjaču sjedila nepomično. Prišla sam joj i pozdravila ju. Nije uzvratila. Od tog trenutka i u mome je srcu sve postalo tmurno.

Baka je otišla. Bilo je vrijeme da ode na svoj drugi put. Tko će meni sada pričati priče? Tko će me razveseljavati kada ću misliti da to nitko ne može? Od tog dana, najtužnijega dana, sjedim u dvorištu sama i slušam pjev ptica. To nije to. Nedostaje nešto. Nedostaje bakin drhtav glas. Oh, koliko bih ga voljela čuti još jednom. Tako mi nedostaje. Ali nadam se boljemu. Nadam se da ću i ja tako lijepo provesti svoj živo kao što je i ona. Od tad, od onda kako je otišla, u bakinom dvorištu sunce više ne sja. Nestalo je. Otišlo za bakom.

Petra Sopić, 6.r.

Moj djed zna!

On je genijalac pravi!

Čim se razboli već ozdravi.

Rakiju peče godine svake

Uz pomoć ujaka i bake.

Janjce i odojke peče.

Od toga nema veće sreće!

Izume nove radi

I spremišta nova za strojeve gradi.

Lijenost ne tolerira

Ništa ne svira.

To što je star

Mala je stvar.

Ponaša se kao dječak mladi,

Sladoledom se ljeti hladi.

U rakiju svašta stavlja

I vino slasno pripravlja.

Ventilator je stavio u staju.

Svi ukućani to znaju.

Da životinjama dobro bude.

Da od vrućine ne polude.

Voli kad je sve u redu,

Popravlja svaku gredu, svaku sitnicu malu.

Muči se kotrljajući balu.

Dobar je i volim ga jako,

Takvog djeda nema svatko!

Ana Puškarić, 7.r.

 Zalazak Sunca

Sunce zalazi u svom

plaštu boja

plave prošarane rozim sjajem.

Ptice svojom pjesmom

Veličaju tu igru svjetlosti

Koje čine sklad.

Noć se budi

U plaštu od tmine

Mjesečevo lice krase

Zvijezde i pokoji zvuk

U tišini.

To je zalazak Sunca u

Mom kraju.

 Dominik Sakač

 Jesensko popodne

Oči mi se same sklapaju…Sreća što je danas nedjelja 23.9. ''PRVI DAN JESENI''… Ja sam uvijek na taj dan umorna…

Palim televizor na stoječki. Nema ničega zabavnog…pružim se na svoj krevet i chatam…ubrzo mi i to dosadi. Malo zadrijemim i probudi me ples kišnih kapi na oknu. Baš super! Spustim rolete, no ubrzo kiša prestane… Ovoga puta zaspim. Napokon! Ali, ni to ne traje dugo… mama i tata su baš SAD, ovoga trenutka, morali otići u šumu. Jedva pronađoh tatine čepiće za uši. Jesam legla, evo seke koja me gnjavi. Uspjeh je nekako istjerati iz sobe… baš nemam sreće. Napokon zaspim, ovaj put bez prekidanja… sanjam…: ''Kako li je samo lijepa ova jesen '' sanjala sam ''… Lišće pada, Sunce je smanjilo svoju vedrinu. Nakon toliko moljenja i gospodin Celzijus smanjio je doživljaje… idealno je vrijeme za vožnju i druženje. Kako samo volim jesen… tako je smeđa i nježna. Kao da mi ju je sam Bog poslao ovaj vikend za odmor. Ona moja vedrina i radost ne umire, kao Sunce, već sve više raste, odrasta. Ovo je pravo vrijeme za mene… za učenje i odrastanje. No ja „mrkvicu“ više volim zimu… tako je ledena, hladna, drska, sniježovita, a ne kao ova jesen koju također volim. Jesen je pravo vrijeme za početak školske godine, za vikend s prijateljima i obitelji. Ove jeseni, kao i svake, cilj mi je kupiti nešto novo, nešto lijepo, nešto… bilo što , nešto što će me usrećiti, kao naprimjer: nova majca, traperice , lak za nokte, flomasteri, pernice ili takvo što. A možda se stvori i nova ljubav. Tko zna? Možda sam baš ja ta srećkovička? Bilo bi lijepo….“Usred sna me probudi pjesma: Ivan Zak –Zbogom pameti. Baš sada kada je san najbolji….Tko bi drugi nego Ana Heler. Zna ona kad treba nazvati. Otišle smo na Ciglanu starim putrm, kroz šume i polja. Razmišljala sam o svome snu. Ogledavala sam prirodu i njene ljepote. U šumi je sve žuto i lišće otpada. Na polju već zore kukuruzi, soja je već odavno pobrana i uskoro će sjetva pšenice. Na putu je „dva prsta“ debela prašina. Berbe grožđa su odavno svršene. Sad zore jabuke i ostalo voće. Jesen je savršeno doba za to. Vjetrić dirka, Sunce slabi … Oblačno, tmurno, tako je svake godine, no baš zato volim to doba, zato što ne moram biti razodjenuta kao u ljeto i ne moram biti malo obundana kao u zimi. Uskoro sam morala kući čitati prvu lektiru ove školske godine. Ivana Brlić-Mažuranić savršena je spisateljica priča i romana...lijepo je sad čitati lektiru.Bio je ručak. Kao i uvijek nešto dobro nedjeljom . Ove je nedjelje baka napravila peku. Obožavam to. Danas su mi roditelji dopustili odmor. Nakon ručka popila sam čaj jer mi je bilo hladno.Obundala sam se,legla u krevet i odmarala, razmišljala još malo o jeseni. Tako je lijepo godišnje doba, a teko kratko.Dan mi je prošao tako brzo kao i ova jesen što će proći. Otišla sam učiti.Uopće nisam bila umorna pa sam ćitala lektiru. .Noć je bila hladna kao i jutro. Otisla sam do autobusne stanice i cekala bus. Kada sam došla u školu premrzla sam. Brrrr….

Sada jedva čekam zimu i sastavak o zimskim radostima…

 Amalia Vidović , 6.r.